Talk:Jaci Sant'Antoniu - Wikipedia

# Talk:Jaci Sant'Antoniu

### Di Wikipedia, l'enciclopedìa lìbbira.

Ciau Vicè - nun nn'haiu li mè dizziunarî davanti a mia, ma nun si dici «nutèvuli»? Hai l'oppurtunitati d'arriscidirila p'èssiri sicuru? Salutamu. --pippudoz - (waarom? jus'b'coz!) 01:50, 28 Uttùviru 2005 (UTC)

Ciau Pippu - comu va? Raggiuni ai ... putemu usari mmeci «nutèvuli» si prifiremu. Usava sempri <<nutàbbili>> sulu picchì doppu lu truvai nni 'Bellestri' iu penzai ca fussi macari chiui sicilianu (d'òriggini francisi 'notable'). Lu sacciu ca cc'è <<notevole>> in italianu. Tuttavìa nun lu sacciu qual è lu chiui sicilianu. Si priferisci ca usamu nutèvuli, senza prubblema, vaiu a canciari li palori. Fammi sapiri e salutamu! --VingenzoTM 23:37, 28 Uttùviru 2005 (UTC)

- Ciau Vicè e Pippu,

Difatti, tutti li dui aviti raciuni! Sti dui palori asistinu 'n sicilianu.

"Nutèvuli" e "nutàbbili" sunnu dui tèrmini d'uriggini taliana ca vennu dâ stissa palora latina: "notabilem" (chidda significa "degnu d'èssiri canusciutu").

Viditi [Etimo.it notevole] e [Etimo.it notabile]

Lu situ talianu [Sinonimi: notevole-notabile] ndica ca ponnu èssiri sinònimi senza prubblema 'n talianu.

Lu sacciu ca lu talianu e lu sicilianu nun sunnu la stissa lingua, però a mia, 'n stu casu, putiti scègghiri l'una o l'àutra palora pirchî la cumprinzioni resta bona bona.

Salutamu!

--Turiddu

- Grazzî Turiddu - ju nun nn'haiu prifirenza. Camillieri nun porta «nutèvuli», e mostra «nutàbbili» (câ sò ortugrafìa, «nutàbili») comu sustantivu, p'asempiu, «li nutabili di lu paisi». Dunca pi mia pò stari com'è. --pippudoz - (waarom? jus'b'coz!) 11:13, 29 Uttùviru 2005 (UTC)

- ...Pregu!

Mancu iu nn'haju prifirenza. Mi piacinu tutti li dui. E raciuni hai Pippu, la forma "nutàbbili" pò videmma èssiri nu sustantivu ca currispunni â forma taliana "notabile" (o "notable" pi francisi).

Accamora sugnu accupatu assai, pirchi haju a faciri tanti àutri cosi, ma m'arricogghiu prestu pi nni scriviri artìculi novi ntâ nostra Wikipedia.

A pristìssimu

-Turiddu

Estrattu di "http://scn.wikipedia.org../../../j/a/c/Talk%7EJaci_Sant%27Antoniu_de8b.html"

##### Views

- artìculu
- discussioni
- Virsioni currenti

##### Attrova